રાહુલ મુઠ્ઠીઓ વાળીને કહે, ‘‘ તો તમે પણ ક્યાં મોટા શાહુકાર છો ? દર વખતે વિધાનસભાની ચૂંટણી નજીક આવે કે લોકસભાની ચૂંટણી નજીક આવે ત્યારે તમે લોકો અમારા કેટલા બધા કાર્યકરો ને નેતાઓ ચોરી જાઓ છો. ગુજરાતમાં, કર્ણાટકમાં, આસામમાં તમે અમારા કેટલાય નેતા ચોરી ગયા અત્યારે મધ્યપ્રદેશ અને રાજસ્થાનમાં એ ચાલે છે, હવે લોકસભાની ચૂંટણી નજીક આવી એટલે આખા દેશમાં એ ચાલશે. તમે લોકો કાંઇ ઓછા ચોર નથી. અમારા નેતાઓ ચોર્યા વગર તમને ચાલતું નથી. ’’